Source: https://www.riigiteataja.ee/akt/125022013008
Timestamp: 2019-11-19 22:06:20+00:00

Document:
Puu- ja köögivilja ühise turukorralduse tunnustatud tootjaorganisatsioon ning tunnustatud tootjaorganisatsioonide liit – Riigi Teataja
Puu- ja köögivilja ühise turukorralduse tunnustatud tootjaorganisatsioon ning tunnustatud tootjaorganisatsioonide liit
Puu- ja köögivilja ühise turukorralduse tunnustatud tootjaorganisatsioon ning tunnustatud tootjaorganisatsioonide liit - sisukord
2 Tootjaorganisatsiooni ja tootjaorganisatsioonide liidu tunnustamise täpsemad nõuded
§ 2 Tootjaorganisatsiooni tunnustamise nõuded
§ 3 Tootjaorganisatsioonina tunnustamise üleminekuperioodi nõuded
§ 4 Tootjaorganisatsioonide liidu tunnustamise nõuded
3 Tootjaorganisatsiooni ja tootjaorganisatsioonide liidu tunnustamine
§ 5 Tootjaorganisatsiooni tunnustamise taotluse esitamine
§ 6 Üleminekuperioodi kohaldamise taotluse esitamine
§ 7 Tootjaorganisatsioonide liidu tunnustamise taotluse esitamine
§ 8 Tunnustamise taotluse ja üleminekuperioodi kohaldamise taotluse läbivaatamine ja lahendamine
4 Täpsemad nõuded rakenduskava, tunnustuskava ja rakendusfondi ning nende rakendamise kohta
§ 9 Nõuded rakenduskava kohta
§ 10 Rakenduskava kinnitamine
§ 11 Rakenduskava rakendamine ja muutmine
§ 12 Tunnustuskava rakendamine ja muutmine
§ 13 Tootjaorganisatsiooni rakendusfond
§ 14 Toodangu üle arvestuse pidamine
5 Tootjaorganisatsiooni ja tootjarühma toetus
§ 15 Tootjaorganisatsiooni toetus
§ 151 Riskide vältimise ja juhtimise abinõu rakendamise toetamise tingimused
§ 16 Tootjaorganisatsiooni toetuse taotlemine
§ 17 Tootjaorganisatsiooni toetuse taotluse läbivaatamine
§ 18 Tootjarühma toetus
§ 19 Tootjarühma toetuse taotlemine ja taotluse läbivaatamine
RT I, 25.02.2013, 8
Vastu võetud 22.12.2010 nr 122
RT I, 29.12.2010, 93
21.02.2013 RT I, 25.02.2013, 6 28.02.2013
Määrus kehtestatakse Euroopa Liidu ühise põllumajanduspoliitika rakendamise seaduse § 45 lõigete 5 ja 6, § 46 lõigete 3 ja 5, § 47 lõigete 2 ja 4, nõukogu määruse (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (ELT L 299, 16.11.2007, lk 1–149), artiklite 125b ja 125d ning komisjoni rakendusmääruse (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga (ELT L 157, 15.06.2011, lk 1), artikli 21, artikli 22 lõike 2, artikli 29 lõike 2, artikli 30 lõigete 1 ja 3, artikli 31, artikli 33 lõike 1, artikli 34 lõigete 1 ja 2, artikli 39 lõigete 1 ja 2, artikli 45 lõike 3, artikli 49 lõike 4, artikli 50 lõigete 2, 3 ja 6, artikli 51 lõigete 2 ja 6, artikli 57, artikli 62 lõike 1, artikli 66 lõigete 1 ja 3, artikli 71 lõike 1, artikli 72, artikli 86 ja artikli 87 alusel.
[RT I, 25.02.2013, 6 - jõust. 28.02.2013]
Määrusega kehtestatakse puu- ja köögivilja ühise turukorralduse tootjaorganisatsiooni ja tootjaorganisatsioonide liidu tunnustamise täpsemad nõuded, tunnustamise taotlemise ja taotluse menetlemise kord ning taotluse vorm, tootjaorganisatsioonina tunnustamiseks üleminekuperioodi taotleva tootjarühma, järkjärgulise tunnustuskava ja selle rakendamise täpsemad nõuded ning tunnustamise taotlemise ja taotluse menetlemise kord, rakendusfondi ja rakenduskava täpsemad nõuded ning rakenduskava muutmise kord ning tootjaorganisatsiooni ja tootjarühma toetuse taotlemise ja taotluse menetlemise kord ning taotluse vorm, tootjaorganisatsiooni ja tootjarühma toetuse osalise ettemaksmise ja toetuse ettemaksmise kord. Riskide vältimise ja juhtimise abinõude rakendamise kord, abinõudega hõlmatud abikõlblikud tegevused, nõuded abikõlblike tegevuste ja nende elluviimist tõendavate dokumentide kohta ning riskide vältimise ja juhtimise abinõude rakendamise toetuse taotlemise ja taotluse menetlemise kord ning taotluse vorm.
2. peatükk Tootjaorganisatsiooni ja tootjaorganisatsioonide liidu tunnustamise täpsemad nõuded
§ 2. Tootjaorganisatsiooni tunnustamise nõuded
(1) Tootjaorganisatsiooni tunnustamist võib taotleda äriregistrisse kantud tulundusühistu, kellel on vähemalt viis puu- ja köögivilja tootmisega tegelevat liiget, kes turustab puu- ja köögivilja aastas vähemalt 95 867 euro väärtuses, vastab nõukogu määruse (EÜ) nr 1234/2007 artiklis 122 ja artikli 125b lõikes 1 sätestatud nõuetele ning omab sama määruse artikli 125a nõuete kohast põhikirja.
(2) Tootjaorganisatsiooni tunnustamist taotleva tulundusühistu liikmeks võib olla isik, kes ei tegele puu- ja köögivilja tootmisega, kui tunnustamise otsuse tegemise korral on tema ülesanded seotud tootjaorganisatsiooni tegevusega või rakenduskava elluviimisega ning kõik liikmed on andnud nõusoleku tema vastuvõtmise kohta tulundusühistu liikmeks.
(3) Tootjaorganisatsiooni tunnustamist taotleva tulundusühistu põhikirjas on ette nähtud, et viie liikmega tulundusühistust väljaastumiseks esitab liige kirjaliku avalduse vähemalt kuus kuud enne väljaastumist, ning rohkem kui viie liikmega tulundusühistust väljaastumiseks vähemalt kolm kuud enne väljaastumist. Väljaastumise korral lõpeb liikmelisus jooksva majandusaasta lõppedes.
(4) Tootjaorganisatsiooni tunnustamist taotleva tulundusühistu põhikirjas on ette nähtud tingimused, kuidas hüvitab tootjaorganisatsiooni liige väljaastumise korral tootjaorganisatsioonile selle investeeringu väärtuse, mis on tehtud asjaomase liikme ettevõttes komisjoni rakendusmääruse (EL) nr 543/2011 artikli 60 lõike 5 kohaselt, samuti tingimused, millisel juhul ja kuidas hüvitab tootjaorganisatsioon väljaastuvale liikmele selle liikme poolt tootjaorganisatsioonile tehtud maksed.
§ 3. Tootjaorganisatsioonina tunnustamise üleminekuperioodi nõuded
(1) Nõukogu määruse (EÜ) nr 1234/2007 artikli 125e lõikes 1 nimetatud üleminekuperioodi kohaldamist võib taotleda äriregistrisse kantud tulundusühistu, kellel on vähemalt kolm liiget, kes on tootnud nõukogu määruse (EÜ) nr 1234/2007 I lisa IX osas nimetatud puu- ja köögivilja vähemalt kaks aastat ja on eelmise majandusaasta jooksul turustanud seda kokku vähemalt 65 000 euro väärtuses.
(2) Üleminekuperioodi kohaldamist taotlev tulundusühistu omab nõukogu määruse (EÜ) nr 1234/2007 artikli 125a nõuete kohast põhikirja ja on asutanud rakendusfondi tunnustuskava rakendamiseks.
(3) Üleminekuperioodi kohaldamist taotleva tulundusühistu põhikirjas on ette nähtud, et tulundusühistu liikmeks ei võeta isikut, kes on kolme eelmise aasta jooksul olnud sama toote või toodete rühma osas tunnustatud tootjaorganisatsiooni liige.
(4) Üleminekuperioodi kohaldamist taotlev tulundusühistu kavandab vajalike meetmete rakendamist, et saavutada vastavus tootjaorganisatsiooni tunnustamise nõuetele viie aasta jooksul üleminekuperioodi algusest arvates. Selleks koostab tulundusühistu järkjärgulise tunnustuskava (edaspidi tunnustuskava), milles esitatakse järgmine teave:
1) tunnustuskava eesmärgid ja kestus;
2) tunnustamise nõuetele vastavuse saavutamise kirjeldus;
3) üksikasjalikud meetmed, mida tuleb kasutada tunnustuskava eesmärkide saavutamiseks igal tunnustuskava rakendamise aastal, ning tulude ja kulude analüüs;
4) tunnustuskava meetmete rakendamise hinnanguline maksumus meetmete kaupa ning aastate või poolaastate kohta, lähtudes sellest, kas tunnustuskava rakendatakse aastaste või pooleaastaste perioodidena;
5) turustusvõimaluste analüüs;
6) tootjaorganisatsiooni juhtimise kirjeldus;
7) riskifaktorite kirjeldus.
(5) Lõike 4 punktis 3 nimetatud meetmed hõlmavad eelkõige nõukogu määruse (EÜ) nr 1234/2007 artikli 125b lõike 1 punktides d ja e sätestatut, koos järgmiste meetmetega, mida võib rakendada tunnustuskavas loetletud tegevuste elluviimise käigus järk-järgult:
1) kogu oma toodangu turustamine tootjaorganisatsiooni kaudu;
2) tootmise kavandamine;
3) müügistrateegia;
4) turustusketi arendamine ja edendamine;
5) meetmed toodangu kvaliteedi parandamiseks;
6) meetmed keskkonnasäästlike viljelustavade kasutamisel.
§ 4. Tootjaorganisatsioonide liidu tunnustamise nõuded
(1) Tunnustatud tootjaorganisatsiooni ülesandeid täitma hakkava tootjaorganisatsioonide liidu tunnustamist võib taotleda tunnustatud tootjaorganisatsioonide asutatud tulundusühistu.
(2) Tootjaorganisatsioonide liidu tunnustamist taotleva tulundusühistu liikmeks võib olla isik, kes ei ole tunnustatud tootjaorganisatsioon, kui kõik tulundusühistu liikmeks olevad tunnustatud tootjaorganisatsioonid on andnud nõusoleku tema vastuvõtmise kohta.
(3) Tootjaorganisatsioonide liidu tunnustamist taotleva tulundusühistu põhikirjas on ette nähtud tingimused, mis tagavad komisjoni rakendusmääruse (EL) nr 543/2011 artikli 34 lõike 2 punktides a ja b sätestatud nõuete täitmise.
(4) Tootjaorganisatsioonide liidu tunnustamist taotleva tulundusühistu põhikirjas on ette nähtud, et tulundusühistust väljaastumiseks esitab liige kirjaliku avalduse vähemalt kuus kuud enne väljaastumist. Väljaastumise korral lõpeb liikmelisus jooksva majandusaasta lõppedes.
3. peatükk Tootjaorganisatsiooni ja tootjaorganisatsioonide liidu tunnustamine
§ 5. Tootjaorganisatsiooni tunnustamise taotluse esitamine
(1) Tootjaorganisatsiooni tunnustamise taotlemiseks esitab tulundusühistu Põllumajanduse Registrite ja Informatsiooni Ametile (edaspidi PRIA) järgmised dokumendid:
2) liikmete nimekiri ja liikmete toodetavate nende toodete nimekiri, mida turustatakse tootjaorganisatsiooni kaudu, ning andmed nende toodete kasvupinna kohta;
3) otsus selle kohta, kas ja millistel tingimustel lubab tulundusühistu nõukogu määruse (EÜ) nr 1234/2007 artikli 125a lõike 2 punkti a alusel oma liikmel müüa toodet otse tarbijale;
4) kinnitus, et tulundusühistul on olemas või on võimalik kasutada tehnilisi vahendeid toodete koristamiseks, ladustamiseks, pakkimiseks ja turustamiseks;
5) kinnitus nõuetekohase äri- ja raamatupidamiskorralduse tagamise kohta.
(2) Tootjaorganisatsiooni tunnustamist taotlev tulundusühistu võib koos lõikes 1 nimetatud dokumentidega esitada PRIA-le kinnitamiseks Euroopa Liidu ühise põllumajanduspoliitika rakendamise seaduse § 46 lõikes 2 nimetatud rakenduskava (edaspidi rakenduskava).
§ 6. Üleminekuperioodi kohaldamise taotluse esitamine
Nõukogu määruse (EÜ) nr 1234/2007 artikli 125e lõikes 1 nimetatud üleminekuperioodi kohaldamise taotlemiseks esitab tulundusühistu PRIA-le järgmised dokumendid:
2) paragrahvi 3 lõikes 4 nimetatud tunnustuskava.
§ 7. Tootjaorganisatsioonide liidu tunnustamise taotluse esitamine
Tootjaorganisatsioonide liidu tunnustamise taotlemiseks esitab tulundusühistu PRIA-le asjakohase avalduse. Tulundusühistu, kes soovib pärast tootjaorganisatsioonide liiduna tunnustamist hakata täitma tunnustatud tootjaorganisatsiooni ülesandeid, esitab koos avaldusega § 5 lõike 1 punktides 2–5 nimetatud dokumendid.
§ 8. Tunnustamise taotluse ja üleminekuperioodi kohaldamise taotluse läbivaatamine ja lahendamine
(1) Paragrahvides 5–7 nimetatud taotluse saamisel kontrollib PRIA taotluse vastavust nõuetele ja selles esitatud andmete õigsust ning taotleja vastavust ettenähtud nõuetele, sealhulgas teeb kohapealset kontrolli komisjoni rakendusmääruse (EL) nr 543/2011 artikli 104 lõike 1 ja artikli 111 lõike 1 kohaselt.
(2) PRIA teeb tootjaorganisatsiooni tunnustamise või tunnustamata jätmise otsuse nõukogu määruse (EÜ) nr 1234/2007 artikli 125b lõike 2 punktis a sätestatud tähtaja jooksul.
(3) PRIA teeb tootjaorganisatsioonina tunnustamiseks üleminekuperioodi kohaldamise või kohaldamata jätmise otsuse ning tunnustuskava heakskiitmise või heaks kiitmata jätmise otsuse komisjoni rakendusmääruse (EL) nr 543/2011 artikli 38 lõikes 1 sätestatud tähtaja jooksul.
(4) PRIA teeb tootjaorganisatsioonide liidu tunnustamise või tunnustamata jätmise otsuse kolme kuu jooksul taotluse saamisest arvates.
4. peatükk Täpsemad nõuded rakenduskava, tunnustuskava ja rakendusfondi ning nende rakendamise kohta
§ 9. Nõuded rakenduskava kohta
(1) Tunnustatud tootjaorganisatsioon koostab rakenduskava, mis hõlmab vähemalt kahte nõukogu määruse (EÜ) nr 1234/2007 artikli 103c lõikes 1 nimetatud eesmärki ning mille kestus on vastavuses sama määruse artikli 103g lõikes 6 sätestatuga.
(2) Rakenduskava vastab komisjoni rakendusmääruse (EL) nr 543/2011 artikli 59 sätestatud nõuetele ning on kooskõlas nõukogu määruse (EÜ) nr 1234/2007 artikli 103f lõikes 1 nimetatud siseriikliku raamistikuga.
(3) Rakenduskava hõlmab keskkonnaalaseid tegevusi nõukogu määruse (EÜ) nr 1234/2007 artikli 103c lõike 3 punktis a sätestatud mahus või näeb ette keskkonnaalaste tegevuste rahastamise sama määruse artikli 103c lõike 3 punktis b sätestatud mahus.
(31) Puu- ja köögivilja tarbimise edendamise ja neist teavitamise abinõu rakendamise eesmärk on puu- ja köögivilja tarbimise suurendamine, tervislike toitumisharjumuste kujundamine ja turustamisvõimaluste laiendamine, sealhulgas tarbija teadlikkuse tõstmine puu- ja köögivilja tervislikkusest, omadustest, tarbimisviisidest ja toiteväärtuselistest eelistest.
(32) Koolitusabinõu rakendamise eesmärk on tootjaorganisatsiooni liikme ja tema töötaja erialaste teadmiste ja oskuste selline arendamine, mis aitab vähendada tootmisriske ja stabiliseerida turgu, sealhulgas uue tehnoloogia kasutuselevõtu, tootmise planeerimise ja tootmiskulude vähendamise, kvaliteedi ja ohutuse tagamise ning turustamisstrateegia väljatöötamise ja juurutamise kaudu.
(4) Tunnustatud tootjaorganisatsioonide liidu koostatud rakenduskava ja selle rakendamise suhtes kohaldatakse samu nõudeid, mis tunnustatud tootjaorganisatsiooni koostatud rakenduskava ja selle rakendamise suhtes, kui Euroopa Liidu määrustes ei ole sätestatud teisiti. Tootjaorganisatsioonide liit võib koostada komisjoni rakendusmääruse (EL) nr 543/2011 artikli 62 lõikes 1 nimetatud osalise rakenduskava.
§ 10. Rakenduskava kinnitamine
(1) Rakenduskava kinnitamiseks esitatakse PRIA-le komisjoni rakendusmääruse (EL) nr 543/2011 artiklis 63 sätestatud tähtpäevaks järgmised dokumendid:
1) lisas 3 toodud vormi kohane avaldus;
2) rakenduskava projekt;
3) komisjoni rakendusmääruse (EL) nr 543/2011 artiklis 61 nimetatud dokumendid.
(2) Rakenduskava kinnitamise taotluse saamisel kontrollib PRIA esitatud dokumentide, sealhulgas rakenduskava vastavust ettenähtud nõuetele, lähtudes komisjoni rakendusmääruse (EL) nr 543/2011 artikli 104 lõikest 2.
(3) PRIA teeb rakenduskava kinnitamise või kinnitamata jätmise otsuse ning teeb selle taotlejale teatavaks komisjoni rakendusmääruse (EL) nr 543/2011 artikli 64 lõikes 2 sätestatud tähtpäevaks.
§ 11. Rakenduskava rakendamine ja muutmine
(2) Kui kinnitatud rakenduskava tegevuse elluviimine kavandatud rakendusaastal osutub erandliku ja vääramatu jõuga asjaolu, sealhulgas ebasoodsate ilmastikutingimuste tõttu võimatuks, võib tunnustatud tootjaorganisatsioon esitada taotluse selle tegevuse elluviimise edasilükkamiseks järgmisesse rakendusaastasse.
(3) Kui kinnitatud rakenduskava rakendamine osutub võimatuks tunnustatud tootjaorganisatsiooni liikmete arvu vähenemise tõttu, võib see tootjaorganisatsioon esitada taotluse rakenduskava sisu muutmiseks, sealhulgas taotluse rakenduskava kestuse pikendamiseks kuni viie aastani.
(4) Rakenduskava muutmiseks nii jooksva kui ka järgmise rakendusaasta puhul esitatakse PRIA-le lisas 3 toodud vormi kohane avaldus koos komisjoni rakendusmääruse (EL) nr 543/2011 artikli 65 lõikes 2 nimetatud dokumentidega sama määruse artikli 65 lõikes 1 sätestatud tähtpäevaks.
(5) PRIA teeb otsuse rakenduskava muudatuste kinnitamise või kinnitamata jätmise kolme kuu jooksul lõikes 4 nimetatud dokumentide saamisest arvates.
(6) Ühinemise korral võivad tootjaorganisatsioonid PRIA nõusolekul jätkata eraldi rakenduskavade rakendamist kuni rakenduskavade kestuse lõppemiseni.
§ 12. Tunnustuskava rakendamine ja muutmine
(1) Tulundusühistu, kelle suhtes kohaldatakse tootjaorganisatsioonina tunnustamiseks üleminekuperioodi ja kelle tunnustuskava on heaks kiidetud (edaspidi tootjarühm), rakendab tunnustuskava kuni viie aasta jooksul alates komisjoni rakendusmääruse (EL) nr 543/2011 artikli 39 lõikes 1 sätestatud tähtpäevast.
(2) Tunnustuskava rakendatakse aastaste või pooleaastaste ajavahemike kaupa (edaspidi rakendusperiood). Kui rakendusperiood on pool aastat, esitatakse meetmete rakendamise hinnanguline maksumus tunnustuskavas poolaastate kaupa.
(3) Põhjendatud juhul võib tootjarühm taotleda tunnustuskava muutmist selle rakendamise kestel, kui tunnustuskava üldeesmärgid ei muutu. Tunnustuskava muutmise taotlus esitatakse PRIA-le koos asjakohaste dokumentidega.
(4) PRIA teeb otsuse tunnustuskava muutmise või muutmata jätmise komisjoni rakendusmääruse (EL) nr 543/2011 artikli 39 lõikes 3 sätestatud tähtaja jooksul.
(5) Tootjarühm esitab enne üleminekuperioodi lõppu PRIA-le taotluse tootjaorganisatsioonina tunnustamiseks. PRIA teeb otsuse tootjarühma tootjaorganisatsioonina tunnustamise või tunnustamata jätmise nelja kuu jooksul üleminekuperioodi lõppemisest arvates.
§ 13. Tootjaorganisatsiooni rakendusfond
(1) Rakenduskava rahastamiseks asutab tunnustatud tootjaorganisatsioon nõukogu määruse (EÜ) nr 1234/2007 artikli 103b lõikes 1 nimetatud rakendusfondi.
(2) PRIA määrab tootjaorganisatsiooni rakendusfondi suuruse võrdlusperioodi jooksul tootjaorganisatsiooni turustatud toodangu, sealhulgas kõrvalsaaduste väärtuse alusel. PRIA määrab kindlaks võrdlusperioodi, lähtudes komisjoni rakendusmääruse (EL) nr 543/2011 artikli 51 lõigetest 2 ja 3.
(3) PRIA võib tunnustatud tootjaorganisatsiooni taotlusel suurendada jooksva aasta rakendusfondi suurust komisjoni rakendusmääruse (EL) nr 543/2011 artikli 66 lõike 3 punktis c sätestatud ulatuses või vähendada seda kuni kümne protsendi ulatuses.
(4) Tunnustatud tootjaorganisatsioon võib rakendusfondi vahendeid kasutada rakenduskava muu tegevuse elluviimiseks kui algselt kavandati, kui selle tulemusena ei muutu rakendusfondi suurus, edastades asjakohase teabe viivitamata PRIA-le.
§ 14. Toodangu üle arvestuse pidamine
(1) Tunnustatud tootjaorganisatsioon ja tootjarühm peavad liikmetelt turustamiseks võetud toodangu ja turustatud toodangu üle arvestust digitaalselt ning viisil, mis võimaldab arvutada ka tootjaorganisatsiooni või tootjarühma liikmeks astuva või tootjaorganisatsioonist või tootjarühmast välja astuva isiku toodangu väärtuse.
(2) Tunnustatud tootjaorganisatsiooni, kelle rakenduskava ei ole kinnitatud, toodangu kohta kogub andmeid PRIA.
5. peatükk Tootjaorganisatsiooni ja tootjarühma toetus
§ 15. Tootjaorganisatsiooni toetus
(1) Tunnustatud tootjaorganisatsioon, kelle rakenduskava on kinnitatud ning kes on majanduslikult jätkusuutlik ja omab piisavalt rahalisi vahendeid rakenduskava elluviimiseks, võib taotleda toetust nõukogu määruse (EÜ) nr 1234/2007 artikli 103g lõikes 4 nimetatud kulude osaliseks hüvitamiseks (edaspidi tootjaorganisatsiooni toetus).
(11) Puu- ja köögivilja tarbimise edendamise ja neist teavitamise abinõu rakendamisel võib tunnustatud tootjaorganisatsioon taotleda toetust järgmiste tegevustega seotud kulude osaliseks hüvitamiseks:
2) ürituste korraldamine;
3) messi, konkursi või näituse korraldamine ja seal osalemine;
4) tarbimisharjumuste- ja turu-uuringute tulemustest teavitamine.
(12) Koolitusabinõu rakendamisel võib tunnustatud tootjaorganisatsioon taotleda toetust järgmiste tegevustega seotud kulude osaliseks hüvitamiseks:
1) koolituse ja konverentsi korraldamine ja seal osalemine, sealhulgas koolitusprogrammi väljatöötamine;
3) esitlustehnika ja esitlustarkvara ost;
(2) Tootjaorganisatsiooni toetuse suurus arvutatakse nõukogu määruse (EÜ) nr 1234/2007 artiklis 103d sätestatud määrade järgi.
(3) Tunnustatud tootjaorganisatsioon, kelle rakenduskava on kinnitatud, võib taotleda komisjoni rakendusmääruse (EL) nr 543/2011 artikli 71 lõikes 1 nimetatud osalist ettemaksu (edaspidi tootjaorganisatsiooni toetuse ettemaks).
(4) Tootjaorganisatsiooni toetuse ettemaksu võib taotleda komisjoni rakendusmääruse (EL) nr 543/2011 artikli 71 lõikes 2 sätestatud ulatuses ning tingimusel, et PRIA-le on esitatud sama määruse artikli 71 lõikes 3 nimetatud tagatis. Tunnustatud tootjaorganisatsioon, kes on varem saanud tootjaorganisatsiooni toetuse ettemaksu, võib taotleda uue ettemaksu tegemist pärast varem saadud ettemaksu ärakasutamist, esitades seda tõendavad kuludokumendid PRIA-le.
(5) Tunnustatud tootjaorganisatsioon, kelle rakenduskava on kinnitatud, võib taotleda komisjoni rakendusmääruse (EL) nr 543/2011 artiklis 72 nimetatud osalise makse tegemist (edaspidi tootjaorganisatsiooni toetuse osaline makse).
§ 151. Riskide vältimise ja juhtimise abinõu rakendamise toetamise tingimused
(1) Paragrahvi 15 lõigetes 11 ja 12 nimetatud tegevused peavad olema otseselt seotud rakenduskavaga, põhjendatud ning selged ja üksikasjalikult kirjeldatud. Tegevuste kulud peavad olema vajalikud tegevuse elluviimiseks ja majanduslikult otstarbekad.
(2) Kui § 15 lõigetes 11 ja 12 nimetatud tegevuste käibemaksuta kulu on suurem kui 3500 eurot, võetakse omavahel võrreldavad hinnapakkumused vähemalt kolmelt isikult, kes ei ole omavahel seotud “Tulumaksuseaduse” § 8 tähenduses.
(3) Koolituse korraldamise korral peab koolitusel osalema igal kalendripäeval vähemalt viis registreeritud osavõtjat. Konverentsi korraldamise korral peab konverentsil osalema igal kalendripäeval vähemalt 25 registreeritud osavõtjat. Osavõtjate hulka ei loeta koolituse või konverentsi korraldajat ega lektorit.
(4) Koolituse või konverentsi kestus peab olema vähemalt neli tundi (neli korda 60 minutit) ühe kalendripäeva kohta. Koolituse või konverentsi kestuse hulka ei arvestata vaheaega.
(5) Välisriigis toimuva koolituse korraldamise või seal osalemise korral antakse toetust kuni viie kalendripäeva kulude osaliseks hüvitamiseks.
§ 16. Tootjaorganisatsiooni toetuse taotlemine
(1) Tootjaorganisatsiooni toetuse taotlemiseks esitab tunnustatud tootjaorganisatsioon komisjoni rakendusmääruse (EL) nr 543/2011 artikli 69 lõikes 1 sätestatud tähtpäevaks PRIA-le lisas 4 toodud vormi kohase avalduse koos komisjoni rakendusemääruse (EL) nr 543/2011 artikli 69 lõikes 2 nimetatud dokumentidega.
(11) Paragrahvi 15 lõigetes 11 ja 12 nimetatud tegevustega seotud kulude osaliseks hüvitamiseks toetuse taotlemise korral esitab tunnustatud tootjaorganisatsioon lisaks lõikes 1 nimetatud dokumentidele:
1) arve-saateleht tellitud teenuse, töö või kauba kohta. Personalikulude kohta väljastatud arvel peab olema märgitud selle isiku nimi, kelle tehtud töö või teenuse eest arve on väljastatud;
2) punktis 1 nimetatud arve-saatelehel või arvel märgitud rahasumma tasumist tõendav maksekorraldus, sularahakassa väljamineku order või arvelduskonto väljavõte;
4) leping, mis on sõlmitud isikuga tegevuse elluviimiseks, või sellekohane otsus asjaomase tegevuse elluviimiseks lisatööülesande panemise kohta tootjaorganisatsiooni töötajale, kelle töökohustuste hulka ei kuulu nimetatud tegevus;
5) palgakulude puhul netopalga maksmist tõendav maksekorraldus või arvelduskonto väljavõte ja palgaleht, millelt on näha selle töötaja nimi, kellele on üle kantud nimetatud netopalk, töötaja ametikoht, arvestatud brutopalk ning sellest kinnipeetud maksud ja muud kinnipidamised;
6) dokument, mis tõendab tehtud sõidukulusid, sealhulgas sõiduki registreerimistunnistuse ärakiri või sõiduki kasutamise õigust tõendava volikirja ärakiri.
(2) Tootjaorganisatsiooni toetuse ettemaksu taotlemiseks esitab tunnustatud tootjaorganisatsioon jooksva rakendusaasta kvartali esimese kuu esimeseks tööpäevaks PRIA-le lisas 5 toodud vormi kohase avalduse. Kui tunnustatud tootjaorganisatsioon on varem saanud tootjaorganisatsiooni toetuse ettemaksu, esitab ta koos avaldusega kuludokumendid, mis tõendavad eelmise ettemaksu kasutamist.
(3) Tootjaorganisatsiooni toetuse osalise makse taotlemiseks esitab tunnustatud tootjaorganisatsioon PRIA-le lisas 6 toodud vormi kohase avalduse.
§ 17. Tootjaorganisatsiooni toetuse taotluse läbivaatamine
(1) Tootjaorganisatsiooni toetuse taotluse, sealhulgas ettemaksu ja osalise makse taotluse saamisel kontrollib PRIA taotluse vastavust nõuetele ja selles esitatud andmete õigsust ning taotleja vastavust ettenähtud nõuetele, lähtudes komisjoni rakendusmääruse (EL) nr 543/2011 V peatüki 2. jaos sätestatust.
(2) Taotluse esitamise aastale vahetult eelnenud majandusaasta aruande andmete alusel tehakse taotleja majandustegevuse jätkusuutlikkuse analüüsimiseks kindlaks, kas tema maksevõime näitaja on suurem kui 1,0, likviidsuskordaja on suurem kui 0,3, käiberentaabluse näitaja on suurem kui 0% ja võlakordaja on väiksem kui 2,3. Selleks arvutatakse tunnustuskavas taotluse esitamise aastale vahetult eelnenud majandusaasta kohta märgitud finantsmajanduslike näitajate alusel:
1) maksevõime näitaja, mille arvutamisel jagatakse käibevara summa asjakohase majandusaasta lühiajaliste kohustuste summaga;
2) likviidsuskordaja, mille arvutamisel jagatakse käibevara summa, millest on maha arvatud varude summa, asjakohase majandusaasta lühiajaliste kohustuste summaga;
3) käiberentaabluse näitaja, mille arvutamisel jagatakse puhaskasumi summa netokäibe summaga või kassapõhise raamatupidamise arvestuse korral tulude ja kulude vahe tulude summaga ning korrutatakse arvuga 100;
4) võlakordaja, mille arvutamisel jagatakse pikaajaliste ja lühiajaliste kohustuste summa asjakohase majandusaasta omakapitali summaga.
(3) PRIA otsustab tootjaorganisatsiooni toetuse määramise või määramata jätmise arvestusega, et toetuse määramise korral oleks võimalik see tunnustatud tootjaorganisatsioonile välja maksta komisjoni rakendusmääruse (EL) nr 543/2011 artiklis 70 sätestatud tähtpäevaks.
(4) PRIA teeb otsuse tootjaorganisatsiooni toetuse ettemaksu ja osalise makse tegemise 30 päeva jooksul taotluse saamisest arvates.
§ 18. Tootjarühma toetus
(1) Tootjarühm võib taotleda nõukogu määruse (EÜ) nr 1234/2007 artikli 103a lõike 1 punktis a nimetatud toetust (edaspidi tootjarühma toetus), kui selle andmine eelarveaastal on ette nähtud Euroopa Liidu ühise põllumajanduspoliitika rakendamise seaduse § 46 lõike 4 alusel kehtestatud määrusega.
(2) Tootjarühma toetust võib taotleda järgmiste asutamis- ja halduskulude osaliseks hüvitamiseks:
1) tunnustuskava koostamise kulud;
2) põhikirja koostamise kulud;
3) turu-uuringu kulud;
4) äriregistri kande tegemise kulud;
5) bürooruumi sisustuse soetamise kulud;
6) infotehnoloogia (riist- ja tarkvara) soetamise kulud;
7) raamatupidamisteenuse kulud.
(3) Tootjarühma toetuse suurus arvutatakse nõukogu määruse (EÜ) nr 1234/2007 artikli 103a lõike 3 ning komisjoni rakendusmääruse (EL) nr 543/2011 artikli 43 alusel.
§ 19. Tootjarühma toetuse taotlemine ja taotluse läbivaatamine
(1) Tootjarühma toetuse taotlemiseks esitab tootjarühm komisjoni rakendusmääruse (EL) nr 543/2011 artikli 45 lõikes 1 sätestatud tähtpäevaks PRIA-le lisas 7 toodud vormi kohase avalduse koos komisjoni rakendusmääruse (EL) nr 543/2011 artikli 45 lõikes 2 nimetatud dokumentidega.
(2) Tootjarühma toetuse taotluse saamisel kontrollib PRIA taotluse vastavust nõuetele ja selles esitatud andmete õigsust ning taotleja vastavust ettenähtud nõuetele, lähtudes komisjoni rakendusmääruse (EL) nr 543/2011 artiklitest 46 ja 112.
(3) PRIA teeb otsuse tootjarühma toetuse määramise või määramata jätmise 60 päeva jooksul taotluse saamisest arvates.
(3) Määrus jõustub 1. jaanuaril 2011. aastal.
Lisa 1 Avaldus tootjaorganisatsiooni või tootjaorganisatsioonide liidu tunnustamiseks
Lisa 2 Avaldus tootjarühma eeltunnustamiseks
Lisa 3 Avaldus rakenduskava heakskiitmiseks / rakenduskava muutmiseks
Lisa 4 Avaldus toetuse või toetuse jääksumma saamiseks
Lisa 5 Avaldus toetuse ettemaksu saamiseks
Lisa 6 Avaldus toetuse osalise makse saamiseks
Lisa 7 Avaldus eeltunnustatud tootjarühma toetuse saamiseks

References: § 2

§ 3

§ 4

§ 5

§ 6

§ 7

§ 8

§ 9

§ 10

§ 11

§ 12

§ 13

§ 14

§ 15

§ 151

§ 16

§ 17

§ 18

§ 19
 § 45
 § 46
 § 47

§ 2

§ 3

§ 4

§ 5
 § 46

§ 6

§ 7
 § 5

§ 8

§ 9

§ 10

§ 11

§ 12

§ 13

§ 14

§ 15

§ 151
 § 15
 § 8

§ 16

§ 17

§ 18
 § 46

§ 19